ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 27. apríla 2005 
								Materiál č.: 7961/2005 
								K bodu.: 1

S T A N O V I S K O
 
k návrhu zákona, ktorým sa mení a dopĺňa zákon č. 175/1999 o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov

I

Návrh zákona, ktorým sa mení a dopĺňa zákon č. 175/1999 Z.z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov na rokovanie vlády SR predkladá podpredseda vlády SR a minister hospodárstva SR  Pavol Rusko ako iniciatívny materiál.

II

Účelom predloženého návrhu zákona je zjednotiť podmienky, ktoré boli ustanovené pri prerokúvaní návrhu zákona, ktorým sa mení a dopĺňa zákon č. 193/2001 v znení neskorších predpisov v Národnej rade Slovenskej republiky, kedy poslanci predložili pozmeňujúci návrh, ktorým sa zásadným spôsobom zasiahlo do filozofie tohto zákona.
Návrh zákona bol predmetom medzirezortného pripomienkového konania a uplatnené pripomienky boli do návrhu zapracované. Na rokovanie vlády SR sa predmetný návrh zákona predkladá bez rozporov.

III

Legislatívna rada vlády SR návrh zákona prerokovala na svojom zasadnutí dňa 14. decembra 2004 a odporučila návrh zákona dopracovať podľa jej pripomienok a odporúčaní a na rokovanie vlády predložiť jeho nové znenie.
Sekcia vládnej legislatívy konštatuje, že predkladateľ pripomienky a odporúčania Legislatívnej rady vlády SR do návrhu zákona zapracoval a preto odporúča vláde SR návrh tohto zákona schváliť, avšak ešte s touto pripomienkou:

K Čl. II 
V úvodnej vete, kde sa cituje úplný názov právneho predpisu ktorý sa novelizuje, treba vypustiť slová „v znení zákona č. 156/2003 Z.z. a zákona č. 542/2004 Z.z.“.

V Bratislave 21. apríla 2005 
Vpracoval : Andrej Sinicyn

								Štefan G r m a n
								generálny riaditeľ
						              sekcia vládnej legislatívy